钦定古今图书集成/理学汇编/文学典/第061卷 > 徐游
## 钦定古今图书集成/理学汇编/文学典/第061卷 > 徐游

按陆游《南唐书》本传：“游，知诲子也。初名景游避元宗
名，去‘景’字。知诲于元宗有旧恩，故元宗待游及兄汝
南郡公辽尤亲厚，出入宫省，备顾问，预筹画，专典宫
室营缮及浮屠事。当时言蠹政者，以两人为首。后主
嗣位，好为文章，游复以能属文见昵，封文安郡公。燕
饮则流连酣咏，更相唱和，虽后妃在席，不避也。昭惠”
后好音，时出新声，或得唐盛时遗曲，游辄从旁称美，
有“三阁狎客”之风。闲居讲论古今得失，后主设问，游
具以所闻对。或游有疑以请，后主亦引经义或古事
称制答之。君臣相矜，至国亡不悟也。游有巧思，欹器
之制久不传，人无知者，游独以意创制，皆合古法。太
平兴国中，苏易简为学士得之，暇日试于玉堂。太宗
闻而取视之。叹赏不已。方金陵之将亡也。徐锴属疾。
忽梦巨人持大铁篵取己及兄铉，“并游”“同纳。”篵中。篵
之锴与游皆坠地，而铉独否。俄锴、游皆以疾卒云。